ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ഭിന്നശേഷിക്കാരായ കുട്ടികളുടെ അധ്യാപകർക്കും മാതാപിതാക്കൾക്കുമുള്ള ത്രിദിന ബോധവത്കരണ പരിപാടി സമാപിച്ചു
കേന്ദ്ര വാർത്താ വിതരണ പ്രക്ഷേപണ മന്ത്രലയത്തിൻറെ കീഴിൽ പ്രവർത്തിക്കുന്ന റീജിയണൽ ഔട്ട് റീച്ച് ബ്യൂറോ തിരുവനന്തപുരവും അസോസിയേഷൻ ഫോർ ദി ഇൻറലകച്വലി ഡിസേബൾഡ്  സംയുക്തമായി സംഘടിപ്പിച്ച ഭിന്നശേഷിക്കാരായ കുട്ടികളുടെ അധ്യാപകർക്കും മാതാപിതാക്കൾക്കുമുള്ള ത്രിദിന ബോധവത്കരണ പരിപാടി ഇന്ന് സമാപിച്ചു
ഇന്ന് "കോവിഡ് 19 കാലഘട്ടത്തിൽ ഗാർഹിക തൊഴിൽ പരിശീലനം", "കോവിഡാനന്തര മാനസിക സാമൂഹിക പ്രശ്നങ്ങൾ" എന്നീ വിഷയങ്ങളിൽ ചർച്ച നടന്നു.
കോഴിക്കോട് ശാന്തി സദൻ സ്പെഷ്യൽ സ്കൂൾ പ്രിൻസിപ്പൽ ശ്രീമതി എസ് മായ, സ്പോർട്സ് അസോസിയേഷൻ ഫോർ ഡിഫറൻന്റിലി അബിൾഡ്-കേരള പ്രസിഡന്റ് മാത്യു കിരിയന്തൻ സി.എം.ഐ എന്നിവർ ചർച്ചകൾക്ക് നേതൃത്വം നൽകി.
കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിൻറെ സാമ്പത്തിക ഉപദേഷ്ടാവായ ശ്രീ.പി.കെ.അബ്ദുൾ കരീം, റീജിയണൽ ഔട്ട് റീച്ച് ബ്യൂറോ കേരള ലക്ഷദ്വീപ് മേഖല ജോയിൻറ് ഡയറകടർ ഡോ. നീതു സോന, പ്രമുഖ മോട്ടിവേഷണൽ-എബിലിറ്റി ട്രെയിനർ ശ്രീ ബ്രഹ്മ നായകം മഹാദേവൻ തുടങ്ങിയവർ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ
ഭാഗമായി ഇതുവരെ നൽകിയത് 89.74 കോടി ഡോസ്
വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം
സ്ഥിരീകരിച്ചത് 24,354 പേർക്ക്
ചികിത്സയിലുള്ളത് ആകെ രോഗബാധിതരുടെ 1% ൽ താഴെ
; നിലവില് 0.81 % ; 2020 മാർച്ച് മുതൽ ഏറ്റവും കുറവ്
രാജ്യത്ത് നിലവിൽ ചികിത്സയിലുള്ളത് 2,73,889 പേർ ; 197
ദിവസത്തിനിടെ ഏറ്റവും കുറവ്
രോഗമുക്തി നിരക്ക് 97.86 % ; 2020 മാര്ച്ച് മുതല് ഏറ്റവും
ഉയര്ന്നത്
കഴിഞ്ഞ 24 മണിക്കൂറിനിടെ 25,455 പേർ സുഖം
പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം
3,30,68,599 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 99
ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 1.70% കഴിഞ്ഞ 33
ദിവസമായി 3 ശതമാനത്തിൽ താഴെ
ആകെ നടത്തിയത് 57.19 കോടി പരിശോധനകൾ.
(
PIB Headquarters
പാങ്ങോട് സൈനിക കേന്ദ്രത്തില് അന്താരാഷ്ട്ര യോഗാദിനം ആചരിച്ചു
അന്താരാഷ്ട്ര യോഗാദിനാചരണത്തിന്റെ ഭാഗമായി തിരുവനന്തപുരം പാങ്ങോട് സൈനിക കേന്ദ്രത്തിലെ കുളച്ചല് സ്റ്റേഡിയത്തിലും ശംഖുമുഖം കടപ്പുറത്തും ഇന്ന് രാവിലെ 6.30 മുതല് 7.30 വരെ സമൂഹ യോഗാഭ്യാസം സംഘടിപ്പിച്ചു.
സൈനിക കേന്ദ്രത്തിലെ സേനാംഗങ്ങള്, അവരുടെ കുടുംബാംഗങ്ങള്, പാങ്ങോട് കേന്ദ്രീയ വിദ്യാലയത്തിലെയും ആര്മി പബ്ലിക്ക് സ്കൂളിലെയും വിദ്യാര്ത്ഥികളും ഉള്പ്പെടെ 2000-ലധികം പേര് ഈ യോഗാഭ്യാസത്തില് പങ്കെടുത്തു. യോഗാ ഈവന്റില് പങ്കെടുത്ത പാങ്ങോട് സ്റ്റേഷന് കമാന്ഡര് ബ്രിഗേഡിയര് മൈക്കല് എ. ജെ. ഫെര്നാണ്ടസ് സേനാംഗങ്ങള്ക്കും കുട്ടികള്ക്കും പ്രചോദനം നല്കുകയും ദൈനംദിന ജീവിതത്തില് യോഗ ശീലമാക്കുന്നതിന്റെ ആവശ്യകതയെക്കുറിച്ച് പ്രതിപാദിക്കയും ചെയ്തു.
ആര്ട് ഓഫ് ലിവിങ്ങിന്റെ ബാംഗലുരുവിലെ അന്താരാഷ്ട്ര സെന്റ്ററില് നിന്നുള്ള പ്രശാന്ത് ലാലും ആറ് യോഗ ഗുരുക്കളും ചേര്ന്ന് യോഗാഭ്യാസത്തിന് നേതൃത്വം നല്കി. കപാല്ഭാതി, പ്രാണായാമം ഉള്പ്പെടെ വിവിധ യോഗാസനങ്ങള് ഈവന്റില് അവതരിപ്പിച്ചു. സമൂഹത്തിനോടും രാജ്യത്തിനോടുമുള്ള ധാര്മ്മിക കടമകള് ഉത്തരവാദിത്തോട് കൂടി നിറവേറ്റുമെന്ന സത്യപ്രതിജ്ഞയായ 'സങ്കല്പ്പ്' ചൊല്ലി യോഗാഭ്യാസം അവസാനിച്ചു.
(Visitor Counter : 9
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങള്
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയത് 29.35 കോടിയിലധികം വാക്സിന് ഡോസുകള്
2.14 കോടിയിലധികം ഡോസുകള് സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ഇനിയും ലഭ്യം
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് ഇന്നലെ തുടക്കമായി. മഹാമാരി നിയന്ത്രിക്കുന്നതിനും നേരിടുന്നതിനും, പരിശോധന, നിരീക്ഷണം, ചികിത്സ, കോവിഡ് മാനദണ്ഡങ്ങള് പാലിക്കല് എന്നിവയ്ക്കൊപ്പം പ്രാധാന്യമര്ഹിക്കുന്ന ഒന്നാണ് പ്രതിരോധ കുത്തിവയ്പ്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപക പ്രതിരോധ കുത്തിവയ്പ് പരിപാടിക്ക് 2021 ജനുവരി 16ന് ബഹുമാനപ്പെട്ട പ്രധാനമന്ത്രിയാണ് തുടക്കം കുറിച്ചത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണ ശൃംഖല സുതാര്യമാക്കുന്നതിനും സഹായിച്ചു.
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് രാജ്യത്തെ പ്രതിരോധ കുത്തിവയ്പു പരിപാടിക്ക് പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 29.35 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കുമായി കൈമാറിയിട്ടുണ്ട്.
ഇതില് പാഴായതുള്പ്പടെ 27,20,14,523 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2.14 കോടിയിലധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്.
അധികമായി 33,80,590 ഡോസ് വാക്സിന് വരുന്ന മൂന്നു ദിവസത്തിനുള്ളില് സംസ്ഥാനങ്ങള്ക്കും കേന്ദ്ര ഭരണപ്രദേശങ്ങള്ക്കും ലഭ്യമാക്കും.
പ്രധാനമന്ത്രിയുടെ ഓഫീസ്
ധനകാര്യ, കോർപ്പറേറ്റ് കാര്യ മന്ത്രാലയങ്ങളുടെ ഐക്കോണിക് വാരാഘോഷം പ്രധാനമന്ത്രി നാളെ ഉദ്ഘാടനം ചെയ്യും
ഗവണ്മെന്റിന്റെ വായ്പാ ബന്ധിത പദ്ധതികൾക്കായുള്ള ദേശീയ പോർട്ടൽ - ജൻ സമർഥ് പോർട്ടലിന് പ്രധാനമന്ത്രി സമാരംഭം കുറിക്കും
കേന്ദ്ര ധനമന്ത്രാലയത്തിന്റെയും കോർപ്പറേറ്റ് കാര്യ മന്ത്രാലയത്തിന്റെയും ഐക്കോണിക് വാരാഘോഷങ്ങൾ 2022 ജൂൺ 6 ന് രാവിലെ 10:30 ന് ന്യൂഡൽഹിയിലെ വിജ്ഞാൻ ഭവനിൽ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. 2022 ജൂൺ 6 മുതൽ 11 വരെ ‘ആസാദി കാ അമൃത് മഹോത്സവ’ത്തിന്റെ ഭാഗമായാണ് ഈ വാരം ആഘോഷിക്കുന്നത്.
ഗവണ്മെന്റിന്റെ വായ്പാ ബന്ധിത പദ്ധതികൾക്കായുള്ള ദേശീയ പോർട്ടൽ - ജൻ സമർഥ് പോർട്ടൽ- പ്രധാനമന്ത്രി ഉദ്ഘാടനം ചെയ്യും . ഗവൺമെന്റിന്റെ വായ്പാ ബന്ധിത പദ്ധതികളെ കൂട്ടിയിണക്കുന്ന ഒരു ഏകജാലക ഡിജിറ്റൽ പോർട്ടലാണിത്. ഗുണഭോക്താക്കളെ നേരിട്ട് വായ്പ നൽകുന്നവരുമായി ബന്ധിപ്പിക്കുന്ന ഇത്തരത്തിലുള്ള ആദ്യ പ്ലാറ്റ്ഫോമാണിത്. ലളിതവും സുഗമ വുമായ ഡിജിറ്റൽ പ്രക്രിയകളിലൂടെ അവർക്ക് ശരിയായ തരത്തിലുള്ള ഗവണ്മെന്റ് ആനുകൂല്യങ്ങൾ നൽകിക്കൊണ്ട് വഴികാട്ടിയും, വിവിധ മേഖലകളുടെ സമഗ്രമായ വളർച്ചയും വികസനവും പ്രോത്സാഹിപ്പിക്കുക എന്നതാണ് ജൻ സമർഥ് പോർട്ടലിന്റെ പ്രധാന ഉദ്ദേശ്യം. ലിങ്ക് ചെയ്തിട്ടുള്ള എല്ലാ സ്കീമുകളുടെയും കവറേജ് പോർട്ടൽ ഉറപ്പാക്കുന്നു.
രണ്ട് മന്ത്രാലയങ്ങളുടെയും കഴിഞ്ഞ എട്ട് വർഷത്തെ നേട്ടങ്ങളുടെ വിവരണങ്ങൾ ഉൾക്കൊള്ളുന്ന ഡിജിറ്റൽ പ്രദർശനം പ്രധാനമന്ത്രി ഉദ്ഘാടനം ചെയ്യും. ₹1, ₹2, ₹5, ₹10, ₹20 നാണയങ്ങളുടെ പ്രത്യേക പരമ്പരയും പ്രധാനമന്ത്രി പുറത്തിറക്കും. ഈ പ്രത്യേക ശ്രേണിയിലുള്ള നാണയങ്ങൾക്ക് ‘ആസാദി കാ അമൃത് മഹോത്സവിന്റെ' ലോഗോയുടെ പ്രമേയം ഉണ്ടായിരിക്കും കൂടാതെ കാഴ്ച വൈകല്യമുള്ളവർക്ക് എളുപ്പത്തിൽ തിരിച്ചറിയാനും കഴിയും.
രാജ്യത്തുടനീളമുള്ള 75 സ്ഥലങ്ങളിൽ ഒരേസമയം ഈ പരിപാടി സംഘടിപ്പിക്കുകയും ഓരോ സ്ഥലത്തെയും പ്രധാന വേദിയുമായി വെർച്വൽ മോഡ് വഴി ബന്ധിപ്പിക്കുകയും ചെയ്യും.
-ND-
(
ഭവന, നഗരദാരിദ്ര ലഘൂകരണ മന്ത്രാലയം
പി.എം. സ്വനിധി പദ്ധതി പ്രകാരമുള്ള വായ്പയ്ക്കായി 15 ലക്ഷത്തിലധികം അപേക്ഷകൾ ലഭിച്ചു
 പദ്ധതി പ്രകാരം വായ്പയ്ക്ക് വേണ്ടിയുള്ള 15 ലക്ഷത്തിലധികം അപേക്ഷകൾ ഇതുവരെ ലഭിച്ചു. ഈ അപേക്ഷകളിന്മേൽ 5.5 ലക്ഷത്തിലധികം വായ്പകൾ അനുവദിച്ചു. ഏകദേശം 2 ലക്ഷം വായ്പകൾ വിതരണം ചെയ്തു കഴിഞ്ഞു. കോവിഡ് -19
ലോക്ക്ഡൗണിന് ശേഷം, 50 ലക്ഷത്തിലധികം വരുന്ന വഴിയോരക്കച്ചവടക്കാർക്ക്, കച്ചവടം പുനരാരംഭിക്കുന്നതിനുള്ള ജാമ്യ രഹിത മൂലധന വായ്പ ലഭ്യമാക്കുന്നതിനാണ് കേന്ദ്ര ഭവന-നഗരകാര്യ മന്ത്രാലയം പദ്ധതി നടപ്പാക്കിയത്.
വായ്പ അനുവദിക്കുന്ന പ്രക്രിയ ത്വരിതപ്പെടുത്തുന്നതിനായി, വായ്പകൾക്കുള്ള എല്ലാ അപേക്ഷകളും അപേക്ഷകൻ അപേക്ഷയിൽ സൂചിപ്പിച്ച ബാങ്ക് ശാഖയിലേക്കോ, അക്കാര്യം സൂചിപ്പിച്ചിട്ടില്ലെങ്കിൽ അപേക്ഷകന് അക്കൗണ്ട് ഉള്ള ബാങ്ക് ശാഖയിലേക്കോ കൈമാറി. മേൽപ്പറഞ്ഞ പ്രക്രിയ സുഗമമാക്കുന്നതിന് ഒരു സോഫ്റ്റ്വെയർ വികസിപ്പിച്ചിട്ടുണ്ട്. 2020 സെപ്റ്റംബർ 11 ന് സോഫ്റ്റ്വെയർ പ്രവർത്തനക്ഷമമാക്കി.
പ്രധാനമന്ത്രിയുടെ ഓഫീസ്
വിവിധ ഗവണ്മെന്റ് പദ്ധതികളുടെ ആദിവാസി ഗുണഭോക്താക്കളുമായി സംവദിക്കുന്ന വീഡിയോ പ്രധാനമന്ത്രി പങ്കിട്ടു
വിവിധ ഗവണ്മെന്റ് പദ്ധതികളുടെ ആദിവാസി ഗുണഭോക്താക്കളുമായി സംവദിക്കുന്ന വീഡിയോ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു :
"വിവിധ ഗവൺമെന്റ് പദ്ധതികളുടെ ആദിവാസി ഗുണഭോക്താക്കളുമായി സംവദിച്ചതിന് ശേഷം ഞാൻ വളരെയധികം സന്തോഷിച്ചു. കഴിഞ്ഞ കുറച്ച് വർഷങ്ങളായി, അവരുടെ 'ജീവിതം സുഗമമാക്കൽ ' മെച്ചപ്പെട്ടിട്ടുണ്ട്."
ഈ വീഡിയോ കാണൂ..."
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ഝാൻസിയിലെ ജലസംരക്ഷണത്തിനും ഭൂഗർഭ ജലനിരപ്പ് വർധിപ്പിക്കുന്നതിനുമുള്ള ശ്രമങ്ങൾക്ക് പ്രധാനമന്ത്രിയുടെ അഭിനന്ദനം
ഉത്തർപ്രദേശിലെ ഝാൻസിയിൽ ജലസംരക്ഷണത്തിനും ഭൂഗർഭ ജലനിരപ്പ് വർധിപ്പിക്കുന്നതിനുമായി പൊതുജന പങ്കാളിത്തത്തിലൂടെ നടത്തുന്ന ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ഈ മഹത്തായ പ്രവർത്തനത്തിൽ പങ്കാളികളായ എല്ലാവരെയും ശ്രീ മോദി അഭിനന്ദിക്കുകയും ചെയ്തു.
വംശനാശം സംഭവിച്ചുകൊണ്ടിരിക്കുന്ന നദികളുടെ പുനരുജ്ജീവനത്തെക്കുറിച്ചും മണ്ഡലത്തിലെ വിവിധ അമൃത് സരോവരങ്ങളുടെ നിർമ്മാണത്തെക്കുറിച്ചും ഝാൻസിയിൽ നിന്നുള്ള പാർലമെന്റ് അംഗത്തിന്റെ എക്സ് തെഡ്രിനോട് പ്രതികരിച്ചുകൊണ്ട് പ്രധാനമന്ത്രി ഒരു എക്സ് പോസ്റ്റിൽ പറഞ്ഞു;
“ഉത്തർപ്രദേശിലെ ഝാൻസിയിൽ ജലസംരക്ഷണത്തിനും ഭൂഗർഭ ജലനിരപ്പ് വർധിപ്പിക്കുന്നതിനുമുള്ള ഈ ജനകീയ പങ്കാളിത്തത്തിന്റെ ഫലങ്ങൾ വളരെ പ്രോത്സാഹജനകവും രാജ്യത്തിനാകെ മാതൃകയുമാണ്. ഈ മഹത്തായ ലക്ഷ്യവുമായി ബന്ധപ്പെട്ട എല്ലാവർക്കും എന്റെ ഹൃദയംഗമമായ അഭിനന്ദനങ്ങൾ!”
उत्तर प्रदेश के झांसी में जल संरक्षण और भूजल स्तर को बढ़ाने के लिए जनभागीदारी से हो रहे इन प्रयासों के परिणाम बेहद उत्साहवर्धक होने के साथ ही देशभर के लिए एक मिसाल हैं। इस नेक कार्य से जुड़े हर किसी को मेरी बहुत-बहुत बधाई! https://t.co/sJobCxLMda
— Narendra Modi  September 5, 2023
പ്രധാനമന്ത്രിയുടെ ഓഫീസ്
റിപ്പബ്ലിക് ഓഫ് കൊറിയ പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ന്യൂ ഡല്ഹിയില് നടക്കുന്ന ജി20 ഉച്ചകോടിക്കിടെ 2023 സെപ്റ്റംബര് 10-ന് പ്രധാനമന്ത്രി ശ്രീ നരേന്ദ്ര മോദി റിപ്പബ്ലിക് ഓഫ് കൊറിയയുടെ പ്രസിഡന്റ് യൂന് സുക് യോളുമായി കൂടിക്കാഴ്ച നടത്തി.
പ്രസിഡന്റ് യൂന് സുക് യോള് ഇന്ത്യയുടെ ജി20 ആദ്ധ്യക്ഷതയ്ക്ക് പ്രധാനമന്ത്രിയെ അഭിനന്ദിച്ചു. ചന്ദ്രയാന് ദൗത്യത്തിന്റെ വിജയത്തിനും അദ്ദേഹം പ്രധാനമന്ത്രിയെ അഭിനന്ദിച്ചു.
ഈ വര്ഷം നയതന്ത്ര ബന്ധം സ്ഥാപിച്ചതിന്റെ 50-ാം വാര്ഷികം ആഘോഷിക്കുന്നത് ഇരുനേതാക്കളും ചൂണ്ടിക്കാട്ടി. വ്യാപാരം, നിക്ഷേപം, പ്രതിരോധ ഉല്പ്പാദനം, അര്ദ്ധചാലകങ്ങള്, ഇ.വി ബാറ്ററി സാങ്കേതികവിദ്യ എന്നിവ ഉള്പ്പെടെ പ്രത്യേക തന്ത്രപരമായ ഉഭയകക്ഷി പങ്കാളിത്തത്തിന്റെ വിവിധ മേഖലകളിലെ പുരോഗതികള് അവര് അവലോകനം ചെയ്തു.
പ്രാദേശികവും ആഗോളവുമായ വിഷയങ്ങളെക്കുറിച്ചുള്ള കാഴ്ചപ്പാടുകളും അവര് പങ്കുവച്ചു.
NS
(
യു.പി.എസ്.സി
നാഷണൽ ഡിഫൻസ് അക്കാദമി, നാവിക അക്കാദമി പരീക്ഷ , 2021-നായി വനിതാ ഉദ്യോഗാർത്ഥികൾക്കായി ഓൺലൈൻ അപേക്ഷാ ഫോം ലഭ്യമാക്കുന്നത് സംബന്ധിച്ച്
ന്യൂ ഡൽഹി: സെപ്റ്റംബർ 24, 2021
നാഷണൽ ഡിഫൻസ് അക്കാദമിയിലും നേവൽ അക്കാദമി പരീക്ഷയിലും , 2021 വനിതാ ഉദ്യോഗാർത്ഥികളെ പങ്കെടുപ്പിക്കാൻ സുപ്രീം കോടതി 18.08.2021-ന് ഇടക്കാല ഉത്തരവ് പുറപ്പെടുവിച്ചിരുന്നു. കുഷ് കൽറ Vs. UoI & മറ്റുള്ളവർ ഫയൽ ചെയ്ത ഹർജി WP . 1414/2020 പരിഗണിക്കവെയായിരുന്നു ഉത്തരവ്.
ഇടക്കാല ഉത്തരവിന് അനുസൃതമായി അവിവാഹിതരായ വനിതാ ഉദ്യോഗാർത്ഥികൾക്ക് മാത്രമായി, യൂണിയൻ പബ്ലിക് സർവീസ് കമ്മീഷൻ വെബ്സൈറ്റിൽ  അപേക്ഷയുടെ ഓൺലൈൻ പോർട്ടൽ തുറക്കാൻ തീരുമാനിച്ചു. 09/06/2021-ൽ പ്രസിദ്ധീകരിച്ച നോട്ടീസ് നമ്പർ 10/2021-NDA-II ലേക്ക് ഒരു കോറിജൻഡം പുറപ്പെടുവിച്ചുകൊണ്ടാണ് ഈ തീരുമാനം കൈകൊണ്ടത്.
പ്രസ്തുത കോറിജൻഡം കമ്മീഷന്റെ വെബ്സൈറ്റിൽ  ലഭ്യമാണ്. 24.09.2021 മുതൽ 08.10.2021 വരെ  വനിതാ അപേക്ഷകർക്കായി ആപ്ലിക്കേഷൻ വിൻഡോ തുറന്നിരിക്കും.
RRTN/SKY
പ്രത്യേക സേവനങ്ങളും ഫീച്ചറുകളും
ശ്രീ. രാജീവ് ചന്ദ്രശേഖർ 13 -ന് കേരളത്തിൽ;
തിരുവനന്തപുരത്ത് റോസ് ഗർ തൊഴിൽ മേളയെ അഭിസംബോധന ചെയ്യും; നിയമന
ഉത്തരവുകൾ നൽകും;
കോളേജ് വിദ്യാർത്ഥികളുമായി സംവദിക്കും;
മാർ ബസേലിയോസ് കോളേജിലെ ഐഒടി ലാബ് ഉദ്ഘാടനം ചെയ്യും
ന്യൂഡൽഹി, 12 ജൂൺ 2023: കേന്ദ്ര ഇലക്ട്രോണിക്സ് & ഐടി, നൈപുണ്യ വികസന, സംരംഭകത്വ വകുപ്പ് സഹമന്ത്രി ശ്രീ രാജീവ് ചന്ദ്രശേഖർ ജൂൺ 13 ന് തിരുവനന്തപുരം സന്ദർശിക്കും.
തിരുവനന്തപുരം റെയിൽഭവനിൽ നടക്കുന്ന റോസ്ഗർ തൊഴിൽ മേളയിൽ രാജീവ് ചന്ദ്രശേഖർ പ്രസംഗിക്കും. തിരഞ്ഞെടുക്കപ്പെട്ട ഉദ്യോഗാർത്ഥികൾക്ക് അദ്ദേഹം നിയമന ഉത്തരവുകൾ വിതരണം ചെയ്യും. തൊഴിലുടമകൾക്ക് മികച്ച ജീവനക്കാരെ തെരഞ്ഞെടുക്കുന്നതിനും നൈപുണ്യ പരിശീലനം സിദ്ധിച്ച ഉദ്യോഗാർത്ഥികൾക്ക് അനുയോജ്യമായ തൊഴിലവസരങ്ങളും ഉറപ്പാക്കുന്നതിന് വേണ്ടി നൈപുണ്യ പരിശീലനം ലഭിച്ച ഉദ്യോഗാർത്ഥികളെയും തൊഴിലുടമകളെയും പൊതുവായ ഒരിടത്ത് എത്തിക്കുന്നതിനുള്ള വേദികളാണ് റോസ് ഗർ മേളകൾ.
ഇത് രണ്ടാം തവണയാണ് ശ്രീ രാജീവ് ചന്ദ്രശേഖർ കേരളത്തിൽ റോസ് ഗർ മേളയിൽ പങ്കെടുത്ത് നിയമന ഉത്തരവുകൾ വിതരണം ചെയ്യുന്നത്. നേരത്തെ രാജ്യമെങ്ങും 75000 നിയമന കത്തുകൾ വിതരണം ചെയ്തുകൊണ്ട് പ്രധാനമന്ത്രി നടത്തിയ ദേശീയ റോസ് ഗർ ദൗത്യത്തിന്റെ ഭാഗമായി 2022 ഒക്ടോബർ 22 ന് അദ്ദേഹം കൊച്ചിയിൽ നടന്ന മേളയിലും അദ്ദേഹം പങ്കെടുത്തിരുന്നു.
തുടർന്ന് തിരുവനന്തപുരം നാലാഞ്ചിറ മാർ ബസേലിയോസ് കോളേജ് ഓഫ് എൻജിനീയറിങ് ആൻഡ് ടെക്നോളജിയിൽ നടക്കുന്ന പൊതു ചടങ്ങിൽ നവ ഇന്ത്യ, യുവാക്കളുടെ ഇന്ത്യ  എന്ന വിഷയത്തിൽ മന്ത്രി വിദ്യാർഥികളുമായി സംവദിക്കും. തുടർന്ന് കോളേജിലെ ഐഒടി ലാബിന്റെ ഉദ്ഘാടനവും മന്ത്രി നിർവഹിക്കും. ഇന്റർനെറ്റിന്റെ സാദ്ധ്യതകൾ പരമാവധി പ്രയോജനപ്പെടുത്തിയും വിവിധ മേഖലകളിലെ പഠന, ഗവേഷണ സാദ്ധ്യതകൾ ഏകോപിപ്പിച്ചും കൊണ്ട് ഗവേഷണ രംഗം പുഷ്ടിപ്പെടുത്തുന്നതിനുള്ള പ്ലാറ്റ്ഫോമാണ് ഐഒടി ലാബുകൾ.
തന്റെ വകുപ്പുകൾക്ക് കീഴിലുള്ള വിവിധ സ്ഥാപനങ്ങളിലെ മുതിർന്ന ഉദ്യോഗസ്ഥരുമായും മന്ത്രി കൂടിക്കാഴ്ച നടത്തും.
വൈകിട്ട് രാജീവ് ചന്ദ്രശേഖർ ഡൽഹിയിലേക്ക് മടങ്ങും.
--NS--
(Visitor Counter : 22
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ബീഹാറില് 14,000 കോടി രൂപ ചെലവു വരുന്ന ഒന്പത് ഹൈവേ പദ്ധതികള്ക്ക് പ്രധാനമന്ത്രി സെപ്റ്റംബര് 21ന് തറക്കല്ലിടും
സംസ്ഥാനത്തെ ഒപ്റ്റിക്കല് ഫൈബര് ഇന്റര്നെറ്റ് സര്വീസുകള് പ്രധാനമന്ത്രി ഉദ്ഘാടനം ചെയ്യും
ബിഹാറിലെ 45,945 ഗ്രാമങ്ങളും ഒപ്റ്റിക്കല് ഫൈബര് ഇന്റര്നെറ്റ് സര്വീസുകളുമായി ബന്ധിപ്പിക്കും
ബീഹാറിലെ ഒന്പത് ഹൈവേ പദ്ധതികള്ക്ക് 2020 സെപ്റ്റംബര് 21ന് വിഡിയോ കോണ്ഫറന്സിലൂടെ പ്രധാനമന്ത്രി നരേന്ദ്രമോദി തറക്കല്ലിടും. ഒപ്പം ബീഹാറിലെ മൊത്തം 45,945 ഗ്രാമങ്ങളേയും ഒപ്റ്റിക്കല് ഫൈബര് ഇന്റര്നെറ്റ് സേവനത്തിലൂടെ ബന്ധിപ്പിക്കുന്ന ഘര് തക് ഫൈബര് പദ്ധതിയും പ്രധാനമന്ത്രി ഉദ്ഘാടനം ചെയ്യും.
ഹൈവേ പദ്ധതികള്
ഏകദേശം 350 കിലോമീറ്റര് ദൈര്ഘ്യവും 14,258 കോടി രൂപ ചെലവും ഉള്പ്പെടുന്നതാണ് ഈ ഒന്പത് ഹൈവേ പദ്ധതികള്.
ബീഹാറിന്റെ വികസനത്തിന് വഴിയിടുന്ന ഈ റോഡുകള് സംസ്ഥാനത്തിനുള്ളിലും ചുറ്റുപാടും മികച്ച ബന്ധിപ്പിക്കലും സൗകര്യവും സാമ്പത്തിക വികസനവും വര്ദ്ധിപ്പിക്കും. ആളുകളുടെയും ചരക്കുകളുടെയും നീക്കം, പ്രത്യേകിച്ച് അയല്സംസ്ഥാനങ്ങളായ ഉത്തര്പ്രദേശിലേക്കും ജാര്ഖണ്ഡിലേക്കുമുള്ള ചരക്കുനീക്കം വലിയതോതില് മെച്ചപ്പെടും.
ബിഹാറിന്റെ പശ്ചാത്തല സൗകര്യ വികസനത്തിനായി സവിശേഷമായ ഒരു പാക്കേജ് 2015ല് പ്രധാനമന്ത്രി പ്രഖ്യാപിച്ചിരുന്നു. 54,700 കോടി രൂപ ചെലവുവരുന്ന 75 പദ്ധതികള് ഉള്പ്പെടുന്ന ഇതില് 13 എണ്ണം ഇതിനകം പൂര്ത്തിയായിട്ടുണ്ട്. 38എണ്ണത്തിന്റെ പ്രവര്ത്തനങ്ങള് നടന്നുകൊണ്ടിരിക്കുകയാണ്, ബാക്കിയുള്ളവ ഡി.പി.ആര്/ബിഡ്ഡിംഗ്/ അല്ലെങ്കില് അംഗീകാരം നല്കുന്ന ഘട്ടത്തിൽ ആണ്.
ഈ പദ്ധതികൾ പൂര്ത്തിയാകുമ്പോള്, ബീഹാറിലെ എല്ലാ നദികളിലും 21-ാം നൂറ്റാണ്ടിന് അനുയോജ്യമായ പാലങ്ങള് ഉണ്ടാകുകയും എല്ലാ ദേശീയപാതകളും വിതികൂട്ടുകയും ശക്തിപ്പെടുത്തുകയും ചെയ്യും.
പ്രധാനമന്ത്രിയുടെ പാക്കേജിന്റെ കീഴില് ഗംഗാനദിയിലുള്ള പാലങ്ങളുടെ മൊത്തം എണ്ണം 17 ആകും. ഇതോടെ സംസ്ഥാനത്ത് നദികൾക്ക് കുറുകെ ശരാശരി ഓരോ 25 കിലോമീറ്ററിലും പാലങ്ങളുണ്ടാകും.
ഒപ്റ്റിക്കല് ഫൈബര് ഇന്റര്നെറ്റ് സേവനം
ബീഹാറിലെ മൊത്തം 45,945 ഗ്രാമങ്ങളും ഉള്പ്പെടുന്ന അഭിമാനപദ്ധതിയാണ് ഇത്. സംസ്ഥാനത്തെ ഏറ്റവും അകലെയുള്ള മൂലകളില് പോലും ഡിജിറ്റല് വിപ്ലവം എത്തിക്കുന്നതിന് ഇത് സഹായിക്കും.
ഇലക്ട്രോണിക്സ് ആന്റ് ഇന്ഫര്മേഷന് ടെക്നോളജി മന്ത്രാലയത്തിന്റെയും കോമണ് സര്വീസ് സെന്ററിൻ്റെയും  ടെലകോം വകുപ്പിന്റേയും സംയുക്ത പരിശ്രമത്തിലൂടെയായിരിക്കും പദ്ധതി നടപ്പാക്കുക.
ബീഹാറില് അങ്ങോളമിങ്ങോളം സി.എസ്.സി ക്ക് 34,821 കേന്ദ്രങ്ങളുണ്ട്. ഇത് ഉപയോഗപ്പെടുത്തിക്കൊണ്ട് ബീഹാറിലെ എല്ലാ ഗ്രാമത്തിലേയും സാധാരണ പൗരന്മാര്ക്ക് ഒപ്റ്റിക്കല് ഫൈബര് ഇന്റര്നെറ്റ് സേവനം ലഭ്യമാക്കുന്നതിന് വേണ്ട പ്രൊഫഷണല് പ്രവര്ത്തനങ്ങള് നടത്തും. പ്രൈമറി സ്കൂളുകള്, അംഗനവാടി കേന്ദ്രങ്ങള്, ആശാ പ്രവര്ത്തകര്, ജീവികാ ദീദിമാര് തുടങ്ങിയ ഗവണ്മെന്റ് സ്ഥാപനങ്ങള്ക്ക് ഒരു വൈ ഫൈയും 5 സൗജന്യ കണക്ഷനുകളും നടപ്പാക്കുന്നതും പദ്ധതിയിലൂടെ സാധ്യമാകും.
ഈ പദ്ധതി ഇ-എഡ്യൂക്കേഷന്, ഇ-അഗ്രികള്ച്ചര്, ടെലി-മെഡിസിന്, ടെലി-ലോ എന്നീ ഡിജിറ്റല് സേവനങ്ങളും മറ്റ് സാമൂഹിക പദ്ധതികളും ബീഹാറിലെ എല്ലാ പൗരന്മാര്ക്കും സുഗമമായി ലഭിക്കുന്നതിലേക്ക് നയിക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 25, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 192.67 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 14,971 പേർ; ചികിത്സയിലുള്ളത് ആകെ രോഗബാധിതരുടെ 0.03%
കഴിഞ്ഞ 24 മണിക്കൂറിനിടെ 1,977 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,26,02,714 ആയി; രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 2,124 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.46%; പ്രതിവാര രോഗസ്ഥിരീകരണ നിരക്ക് 0.49%
ആകെ നടത്തിയത് 84.79 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,58,924 പരിശോധനകൾ
RRTN
പ്രധാനമന്ത്രിയുടെ ഓഫീസ്
നാഷണല് റിക്രൂട്ട്മെന്റ് ഏജന്സിക്കു രൂപം നല്കിയതില് സന്തോഷം അറിയിച്ചു് പ്രധാനമന്ത്രി
നാഷണല് റിക്രൂട്ട്മെന്റ് ഏജന്സിക്കു രൂപം നല്കിയതില് പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
''കോടിക്കണക്കിന് ചെറുപ്പക്കാര്ക്ക് നാഷണല് റിക്രൂട്ട്മെന്റ് ഏജന്സി ഒരു അനുഗ്രഹമാണെന്ന് തെളിയിക്കപ്പെടും. കോമണ് എലിജിബിലിറ്റി ടെസ്റ്റിലൂടെ നിരവധി പരീക്ഷകള് എഴുതേണ്ട അവസ്ഥ ഒഴിവാകും. അതിലൂടെ വിലപ്പെട്ട സമയവും വിഭവങ്ങളും ലാഭിക്കാനാകും. സുതാര്യതയ്ക്ക് ഇതു വലിയ പ്രോത്സാഹനമാകുകയും ചെയ്യും''- പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 109.08 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 59 ലക്ഷത്തിലധികം ഡോസ് വാക്സിനുകൾ
രോഗമുക്തി നിരക്ക് നിലവിൽ 98.25%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,126 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 1,40,638 ; 263 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടർച്ചയായ 46-ാം ദിവസവും 2 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 59,08,440 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 109.08 കോടി  പിന്നിട്ടു. 1,10,77,727 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,79,716
രണ്ടാം ഡോസ് 92,78,114
മുന്നണിപ്പോരാളികൾ
ഒന്നാം ഡോസ് 1,83,72,971
രണ്ടാം ഡോസ് 1,60,57,391
18-44 പ്രായപരിധിയിലുള്ളവർ
ഒന്നാം ഡോസ് 42,58,89,106
രണ്ടാം ഡോസ് 15,44,27,554
45-59 പ്രായപരിധിയിലുള്ളവർ
ഒന്നാം ഡോസ് 17,67,16,342
രണ്ടാം ഡോസ് 10,01,83,701
60നുമേൽ പ്രായമുള്ളവർ
ഒന്നാം ഡോസ് 11,08,04,805
രണ്ടാം ഡോസ് 6,87,06,656
ആകെ 1,09,08,16,356
കഴിഞ്ഞ 24 മണിക്കൂറിനുള്ളിൽ 11,982 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,37,75,086 ആയി.
ദേശീയ രോഗമുക്തി നിരക്ക് 98.25% ആണ്.
തുടർച്ചയായ 135-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 10,126 പേർക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തിൽ താഴെയായി. നിലവിൽ 1,40,638 പേരാണ് ചികിത്സയിലുള്ളത്. കഴിഞ്ഞ 263 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.41 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 10,85,848 പരിശോധനകൾ നടത്തി. ആകെ 61.72 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.25 ശതമാനമാണ്. കഴിഞ്ഞ 46 ദിവസമായി ഇത് 2 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് .93 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 36 ദിവസമായി 2 ശതമാനത്തിൽ താഴെയാണ്. തുടർച്ചയായ 71-ാം ദിവസവും ഇത് 3 ശതമാനത്തിൽ താഴെയാണ്.
(Visitor Counter : 149
പ്രധാനമന്ത്രിയുടെ ഓഫീസ്
2022ലെ പാർലമെന്റിന്റെ വർഷകാല സമ്മേളനത്തിന് മുന്നോടിയായുള്ള പ്രധാനമന്ത്രിയുടെ പ്രസ്താവന
നമസ്കാരം സുഹൃത്തുക്കളെ,
ഈ സമ്മേളനത്തിന് കാലാവസ്ഥയുമായി ബന്ധമുണ്ട്. ഡൽഹിയിലും ഇപ്പോൾ കാലവർഷം അതിവേഗം അടുക്കുകയാണ്. എന്നിട്ടും പുറത്തെ താപനില കുറയുന്നില്ല, സഭയ്ക്കുള്ളിലെ ചൂട് കുറയുമോ ഇല്ലയോ എന്നും എനിക്ക് ഉറപ്പില്ല. നാം 'ആസാദി കാ അമൃത് മഹോത്സവ്' ആഘോഷിക്കുന്നതിനാൽ ഈ കാലയളവ് വളരെ പ്രാധാന്യമർഹിക്കുന്നു. ആഗസ്റ്റ് 15 ന് പ്രത്യേക പ്രാധാന്യമുണ്ട്; 25 വർഷങ്ങൾക്കപ്പുറം രാജ്യം സ്വാതന്ത്ര്യത്തിന്റെ ശതാബ്ദി ആഘോഷിക്കുമ്പോൾ, 25 വർഷത്തെ നമ്മുടെ യാത്ര എങ്ങനെയായിരിക്കണമെന്ന് നാം ആസൂത്രണം ചെയ്യണം; നമുക്ക് എത്ര വേഗത്തിൽ മുന്നേറാം, നമുക്ക് എങ്ങനെ പുതിയ ഉയരങ്ങളിൽ എത്താം? ഈ കാലയളവ് ഇത്തരം തീരുമാനങ്ങൾ ഉണ്ടാക്കുന്നതിനും അവയ്ക്കായി സമർപ്പിച്ചുകൊണ്ട് രാഷ്ട്രത്തിന് ദിശാബോധം നൽകുന്നതിനുമാണ്. സഭയാണ് രാജ്യത്തെ നയിക്കേണ്ടത്. സഭയിലെ ബഹുമാന്യരായ എല്ലാ അംഗങ്ങളും രാജ്യത്തിന് പുതിയ ഊർജ്ജം പകരുന്നതിൽ പ്രധാന പങ്കുവഹിക്കണം. അതിനാൽ, ആ വീക്ഷണത്തിൽ ഈ സമ്മേളനം വളരെ പ്രധാന്യമർഹിക്കുന്നു .
രാഷ്ട്രപതി , ഉപരാഷ്ട്രപതി സ്ഥാനങ്ങളിലേക്കുള്ള തിരഞ്ഞെടുപ്പ് ഒരേസമയം നടക്കുന്നതിനാൽ ഈ സമ്മേളനം നിർണായകമാണ്. വോട്ടെടുപ്പ് ഇന്ന് തുടങ്ങുന്നു. ഈ കാലയളവിൽ, പുതിയ രാഷ്ട്രപതിയുടെയും പുതിയ ഉപരാഷ്ട്രപതിയുടെയും ഉദ്യോഗകാലാവധിയും ആരംഭിക്കും.
ആശയവിനിമയത്തിനുള്ള കാര്യക്ഷമമായ ഒരു മാധ്യമമായി നാം എപ്പോഴും സഭയെ കണക്കാക്കുന്നു, തുറന്ന മനസ്സോടെ ഓരോ സംവാദവും ചർച്ചയും നടക്കുന്ന ഒരു തീർത്ഥാടന കേന്ദ്രം. സംവാദങ്ങളും വിമർശനങ്ങളും കാര്യങ്ങളുടെ വിശദമായ വിശകലനവും നടതുന്നതിലൂടെ നയങ്ങളിലും തീരുമാനങ്ങളിലും സഭ വളരെ നല്ല സംഭാവന നൽകുന്നു . ആഴത്തിലുള്ള ചിന്തയും ആഴമേറിയതും വിശദവുമായ ചർച്ചയിലൂടെ സഭയെ കഴിയുന്നത്ര ഉൽപ്പാദനക്ഷമവും ഫലപ്രദവുമാക്കാൻ എല്ലാ എംപിമാരോടും ഞാൻ അഭ്യർത്ഥിക്കുന്നു. അതുകൊണ്ട് എല്ലാവരും സഹകരിക്കണം എല്ലാവരുടെയും പ്രയത്നത്തിലൂടെ മാത്രമേ ജനാധിപത്യം വളരുകയുള്ളൂ. എല്ലാവരുടെയും പ്രയത്നത്താൽ സഭ പ്രവർത്തിക്കുന്നു. എല്ലാവരുടെയും പരിശ്രമം കൊണ്ടാണ് സഭ ഏറ്റവും നല്ല തീരുമാനം എടുക്കുന്നത്. അതിനാൽ, സഭയുടെ അന്തസ്സ് ഉയർത്തുന്നതിനുള്ള നമ്മുടെ കടമകൾ നിറവേറ്റുന്നതോടൊപ്പം, ദേശീയ താൽപ്പര്യത്തിനായി ഈ സമ്മേളനം പരമാവധി പ്രയോജനപ്പെടുത്തണം. തങ്ങളുടെ യൗവനവും ജീവിതകാലം മുഴുവൻ സ്വാതന്ത്ര്യത്തിനായി ഉഴിഞ്ഞുവെച്ച് , അതിനായി ജയിലുകളിൽ ത്യാഗങ്ങൾ സഹിച്ചു് ജീവിതം കഴിച്ചുകൂട്ടിയവരുടെയും സ്വപ്നങ്ങൾ സാക്ഷാത്കരിക്കേണ്ടതുണ്ടെന്ന് നാം എപ്പോഴും ഓർക്കണം. അവരുടെ സ്വപ്നങ്ങൾ മനസ്സിൽ വെച്ചുകൊണ്ട്, ആഗസ്റ്റ് 15 ആസന്നമായതിനാൽ, ഏറ്റവും നല്ല രീതിയിൽ ഈ സഭ ഏറ്റവും ക്രിയാത്മകമായി ഉപയോഗിക്കുന്നുണ്ടെന്ന് നാം ഉറപ്പാക്കണം.
നിങ്ങൾക്കെല്ലാവർക്കും ഹൃദയം നിറഞ്ഞ നന്ദി!
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19 വാക്സിനുകളുടെ സുരക്ഷയും കാര്യക്ഷമതയും
ന്യൂഡൽഹി, മാർച്ച് 09, 2021
കോവിഡ് മഹാമാരി സൃഷ്ടിച്ച അടിയന്തിര സാഹചര്യത്തിന്റെ വെളിച്ചത്തിൽ, ഡ്രഗ്സ് ആന്റ് കോസ്മെറ്റിക്സ് ആക്റ്റ്, 1940-ക്ക് കീഴിലുള്ള ന്യൂ ഡ്രഗ്സ് ആന്റ് ക്ലിനിക്കൽ ട്രയൽസ് റൂൾസ്, 2019 പ്രകാരം, സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ  സബ്ജക്റ്റ് എക്സ്പെർട്ട് കമ്മിറ്റിയുമായി  കൂടിയാലോചിച്ച് ഇനിപ്പറയുന്ന കോവിഡ്-19 വാക്സിനുകളുടെ നിർമ്മാണത്തിന് അനുമതി നൽകി.
ഭരത് ബയോടെക് ഇന്റർനാഷണൽ ലിമിറ്റഡാണ് കോവാക്സിൻ നിർമ്മിക്കുന്നത്. രാജ്യത്ത് നടന്ന ഒന്നും രണ്ടും ഘട്ട ക്ലിനിക്കൽ ട്രയലുകളുടെ ഇടക്കാല സുരക്ഷ റിപ്പോർട്ടും ഇമ്യൂണോജെനിസിറ്റി ഡാറ്റയും രാജ്യത്ത് ഇപ്പോൾ നടന്നുകൊണ്ടിരിക്കുന്ന മൂന്നാം ഘട്ട ക്ലിനിക്കൽ ട്രയലിന്റെ സീരിയസ് അഡ്വേഴ്സ് ഇവെന്റ് ഉൾപ്പടെയുള്ള സുരക്ഷാ ഡാറ്റയും കമ്പനി സമർപ്പിച്ചു.
സബ്ജക്റ്റ് എക്സ്പെർട്ട് കമ്മിറ്റിയുമായി കൂടിയാലോചിച്ച് സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ ഡാറ്റ അവലോകനം ചെയ്തു. ശക്തമായ രോഗപ്രതിരോധ പ്രതികരണവും ഇൻ-വിട്രോ വൈറൽ ന്യൂട്രലൈസേഷനും ഡാറ്റയിലൂടെ പ്രകടമായി. നടന്നുകൊണ്ടിരിക്കുന്ന ക്ലിനിക്കൽ ട്രയലിൽ ഇന്ത്യക്കാരായ 25,800 പേരെയാണ് ഉൾപ്പെടുത്തിയിരിക്കുന്നത്. മാത്രമല്ല, വാക്സിൻ സുരക്ഷിതവും ഫലപ്രദവുമാണെന്ന് വ്യക്തമാക്കുന്നതിനായി മനുഷ്യേതര പ്രൈമേറ്റ് ചലഞ്ച് പഠനത്തിൽ നിന്നുള്ള സുരക്ഷയും കാര്യക്ഷമതയും സംബന്ധിച്ച ഡാറ്റയും കമ്പനി സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷന് സമർപ്പിച്ചു. ഇതിൽ വാക്സിൻ സുരക്ഷിതവും ഫലപ്രദവുമാണെന്ന് കണ്ടെത്തി.
സബ്ജക്റ്റ് എക്സ്പെർട്ട് കമ്മിറ്റിയുടെ ശുപാർശകളുടെ അടിസ്ഥാനത്തിൽ, ക്ലിനിക്കൽ ട്രയൽ നടന്നു കൊണ്ടിരിക്കുമ്പോൾ തന്നെ, വിവിധ നിബന്ധനകളോടെ അടിയന്തിര സാഹചര്യങ്ങളിൽ പൊതുജന താത്പര്യാർത്ഥം, ഭാരത് ബയോടെക്കിന്റെ കോവാക്സിന്റെ നിയന്ത്രിത ഉപയോഗത്തിന് അനുമതി നൽകി.
ആസ്ട്ര സെനിക വാക്സിന്റെ യുകെ, ബ്രസീൽ, ദക്ഷിണാഫ്രിക്ക എന്നിവിടങ്ങളിൽ നടത്തിയ II/III ഘട്ട ക്ലിനിക്കൽ പരീക്ഷണങ്ങൾ, രാജ്യത്ത് നടന്നുകൊണ്ടിരിക്കുന്ന II/III ഘട്ട ക്ലിനിക്കൽ ട്രയലിൽ നിന്നുള്ള സുരക്ഷ, ഇമ്യൂണോജെനിസിറ്റി ഡാറ്റ എന്നിവ സമർപ്പിച്ച പൂനെയിലെ സെറം ഇൻസ്റ്റിറ്റ്യൂട്ട് ഓഫ് ഇന്ത്യ പ്രൈവറ്റ് ലിമിറ്റഡിനും നിർമ്മാണാനുമതി ലഭിച്ചു.
സബ്ജക്റ്റ് എക്സ്പെർട്ട് കമ്മിറ്റിയുടെ ശുപാർശകളുടെ അടിസ്ഥാനത്തിൽ, വിവിധ വ്യവസ്ഥകളോടെ അടിയന്തിര സാഹചര്യങ്ങളിൽ നിയന്ത്രിത ഉപയോഗത്തിനായി കോവിഷീൽഡ് വാക്സിൻ നിർമ്മിക്കാൻ സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ സെറം ഇൻസ്റ്റിറ്റ്യൂട്ട് ഓഫ് ഇന്ത്യയ്ക്ക് അനുമതി നൽകി.
കേന്ദ്ര ആരോഗ്യ-കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെ ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം വ്യക്തമാക്കിയത്.
RRTN/SKY
(Visitor Counter : 175
പ്രധാനമന്ത്രിയുടെ ഓഫീസ്
പി എം മിത്ര മെഗാ ടെക്സ്റ്റൈൽ പാർക്കുകൾ ഉൽപ്പാദനക്ഷമത വർദ്ധിപ്പിക്കുകയും നവീനാശയങ്ങളെ പ്രോത്സാഹിപ്പിക്കുകയും നിരവധി തൊഴിലവസരങ്ങൾ സൃഷ്ടിക്കുകയും ചെയ്യും: പ്രധാനമന്ത്രി
കഴിഞ്ഞ കുറച്ച് ദിവസങ്ങളായി മഹാരാഷ്ട്രയിലും ഗുജറാത്തിലുമായി 2 പി എം മിത്ര മെഗാ ടെക്സ്റ്റൈൽ പാർക്കുകളുടെ തറക്കല്ലിടലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
“കഴിഞ്ഞ കുറച്ച് ദിവസങ്ങളായി, 2 പി എം മിത്ര മെഗാ ടെക്സ്റ്റൈൽ പാർക്കുകൾക്ക് തറക്കല്ലിട്ടു. മഹാരാഷ്ട്രയിലെ അമരാവതിയിലും ഗുജറാത്തിലെ നവസാരിയിലുമാണ് ഈ പാർക്കുകൾ വരുന്നത്. അവ ഉൽപ്പാദനക്ഷമത വർദ്ധിപ്പിക്കുകയും നവീകരണത്തെ പ്രോത്സാഹിപ്പിക്കുകയും നിരവധി തൊഴിലവസരങ്ങൾ സൃഷ്ടിക്കുകയും ചെയ്യും. "
ND
(